  Константин Вознесенских Анжелика Тихонова корреспондент 24-тӥ тулыспалэ Удмуртиын коронавирус инфекциен черлам 99 адямиез эмъяськонниосы интыязы. Берло нуналскын 4 сюрс 4 эскеронъёс ортчытӥзы. Висёнэз 1 сюрс 568 адямилэсь шараязы, со пӧлын 14 аресозь 236 пиналъёс но 65 арессэс ортчем 506 арлыдоос. Со сярысь элкьунысь оперативной штаб ивортӥз. Та дыре эмчиос доразы эмъяськись 27 сюрс 382 адямиез чакласа возё. Эмъяськонниын кыллись 297 муртлэн тазалыкез секыт лыдъяське, 66 мурт тыосты шокатӥсь аппарат борды итэмын. 3 сюрс 2 адями йӧназ. 18 мурт улонысь кошкиз. Кышномуртъёслы 54, 80, кыкезлы 82, 84, 85, 92, 95 арес вал, воргоронъёслы – 62, кыкезлы 70, 73, 82, 85, 87, 89, 94, 97 арес. 25-тӥ тулыспаллы Удмуртиын коронавирусэн черлан 145 сюрс 331 учыр лабораториосын зэматэмын. 105 сюрс 987 адями йӧназ, 3 сюрс 738 мурт улонысь кошкиз. Коронавируслэсь прививка 691 сюрс 509 адями пуктӥз, со пӧлысь 544 сюрс 356 мурт кык компонентэн. «Спутник Лайт» вакцинаез 118 сюрс 496 адямилы пуктӥзы. 119 сюрс 353 мурт ревакцинациез ортчиз. Тегъёс: Удмуртия коронавирус Тазалык Ижкар  